Notum sit omnibus hominibus quod domnus Falco de Galiniaco dedit in loco de Marciniaco pro filia sua omnia quae possidebat ad Algerias in pratis, in sylvis, terram cultam et incultam, sicut Petrus de Algeriis habebat de eo et possidebat. Odo Caulus et Girbertus frater ejus consuetudinem quam ibi habebant relinquerunt. Theotardus praepositus de Sancto Desiderio similiter dimisit suam consuetudinem in tenemento Willelmi et Andrea Dolsulan, unum sextarium siliginis, et pro uxore sua defuncta quam in hoc loco sepelivit dedit mansum de Muntfrumus cum appendiciis suis et consuetudinem quam habebat in tenemento Andreae de la Broci. S. Falconis qui hoc donum fecit. Testes sunt Eldinus de Vigiaco, Wicardus de Castello; et Odo Caulus et Girbertus frater ejus qui consuetudinem quam habebant in praedicto manso dimiserunt et [Theotardus] praepositus similiter suam consuetudinem dimisit. Factum est hoc donum in capitulo coram prioribus Thoma et Archimbaldo, et Willelmo decano, famulis Eldini praepositi (sic), Petro Bechola, Pagano de Yurgo, Laurentio Alberto, Balilone (l. Baldone) coquo, Roberto Paumerio.